arnastofnun/IGC-2024 huggingface dataset:
S-25/2006

Mál þetta sem var dómtekið í dag höfðaði ríkissaksóknari með ákæru 26. maí 2006 á hendur Ó-kk-þgf H-kk-þgf Ó-kk-þgf, f. 15. september 1971, Hlíðarvegi 43, Ísafjarðarbæ,

„fyrir brot gegn valdstjórninni, framin á Ísafirði, aðfaranótt laugardagsins 18. mars 2006:

1. Með því að hafa, í lögreglubifreið á leið frá Hlíðarvegi 43 áleiðis á lögreglustöðina Hafnarstræti 1, hótað lögreglumanninum A líkamsmeiðingum og lífláti og lögreglumanninum B lífláti meðan lögreglumennirnir voru að flytja ákærða á lögreglustöð.

2. Með því að hafa í fangageymslu lögreglustöðvarinnar að Hafnarstræti 1, hótað lögreglumanninum A, sem þar var að sinna skyldustörfum, að taka föður hans af lífi.

Hótanir ákærða voru til þess fallnar að vekja lögreglumönnunum ótta um velferð sína og fjölskyldna sinna.

Telst þetta varða við 1. mgr. 106. gr. almennra hegningarlaga nr. 19/1940, sbr. 11. gr. laga nr. 101/1976 og 32. gr. laga nr. 82/1998.

Þess er krafist að ákærði verði dæmdur til refsingar.“

Ákærði hefur komið fyrir dóm og játað sök. Hann tók þó fram að hann myndi ekki glöggt eftir atvikum.

Með játningu ákærða og með hliðsjón af gögnum málsins þykir nægilega sannað að hann hafi framið þá háttsemi sem í ákæru greinir og varðar við þar tilgreint refsiákvæði.

Ákærði hefur ekki sætt refsingum.

Ekki verður framhjá því litið að ákærði viðhafði alvarlegar hótanir, eins og greinir í ákæru. Verður ekki til þess ætlast að þeir sem fyrir þeim urðu tækju þær sem meiningarlaust rugl, þótt ákærði væri ölvaður er hann setti þær fram. Hins vegar verður litið til þess að ákærði kveðst þegar daginn eftir hafa tekið fram við skýrslutöku, þótt þess sé ekki getið í skýrslu um framburð hans, að hann hefði ekki meint neitt með hótununum og hann kveðst hafa beðið viðkomandi afsökunar, eftir að ákæra var birt honum.

Með þetta í huga verður ákærði dæmdur til að sæta fangelsi í einn mánuð, sem rétt er að skilorðsbinda eins og greinir í dómsorði.

Dóminn kveður upp E-kk-nf S-kk-nf dómstjóri.

Dómsorð:

Ákærði, Ó-kk-nf H-kk-nf Ó-kk-nf, sæti fangelsi í einn mánuð, en fresta skal fullnustu refsingarinnar og hún falla niður að liðnum 2 árum frá uppsögu þessa dóms, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

E-kk-nf S-kk-nf
S-26/2006

Mál þetta sem var dómtekið 7. september sl. höfðaði ríkissaksóknari með ákæru 26. maí sl., á hendur G-kk-þgf I-kk-þgf I-kk-þgf, kt. [.....],

„fyrir brot gegn valdstjórninni með því að hafa, aðfaranótt sunnudagsins 19. febrúar 2006, í bílageymslu lögreglustöðvarinnar á Ísafirði að Hafnarstræti 1, hótað lögreglumönnunum J-kk-þgf S-kk-þgf H-kk-þgf, J-kk-þgf B-kk-þgf Á-kk-þgf og H-kk-þgf Á-kk-þgf H-kk-þgf, sem þar sinntu skyldustörfum sínum í tengslum við handtöku ákærða skömmu áður, að lífláta þá, fjölskyldur þeirra og börn en hótanir ákærða voru til þessa fallnar að vekja lögreglumönnunum ótta um velferð sína og fjölskyldna sinna.

Telst þetta varða við 1. mgr. 106 gr. almennra hegningarlaga nr. 19/1940, sbr. 11. gr. laga nr. 101/1976 og 32. gr. laga nr. 82/1998, en til vara við 233. gr. almennra hegningarlaga nr. 19/1940, sbr. 125. gr. laga nr. 82/1998, hvað varðar hótanir gagnvart lögreglumanninum H-kk-þgf Á-kk-þgf H-kk-þgf.

Þess er krafist að ákærði verði dæmdur til refsingar”

Ákærði hefur komið fyrir dóm og játað sök. Hann tekur fram að hann muni ekki eftir atvikum, en rengi ekki að hann hafi haft uppi hótanir sem hann er ákærður fyrir. Með játningu ákærða, sem samrýnist rannsóknargögnum verður hann sakfelldur fyrir brot gegn 1. mgr. 106. gr. almennra hegningarlaga hvað varðar brot gegn lögreglumönnunum J-kk-þgf S-kk-þgf og og J-kk-þgf B-kk-þgf. Lögreglumaðurinn H-kk-nf Á-kk-nf var á frívakt, en staddur á vettvangi er ákærði var handtekinn. Fékk varðstjóri aðstoð hans við að flytja ákærða á lögreglustöð. Verður ákærða einnig refsað fyrir brot gegn 1. mgr. 106. gr. almennra hegningarlaga fyrir hótanir í hans garð, með tilliti til ákvæðis 3. mgr. sömu greinar.

Í ákæru er ekki tekið fram með hvaða orðum ákærði lét greindar hótanir falla, en í kæruskýrslu eru tekin sem dæmi um þær mjög alvarleg orð. Ljóst er að ákærði var verulega ölvaður er hann lét þessi orð falla, en ekki er almennt séð tækt að gera lögreglumönnum við skyldustörf að láta slík orð sem hér um ræðir sem vind um eyru þjóta sem meiningarlaust drykkjuraus. Ákærði hefur sætt sektarrefsingu fyrir brot gegn 1. mgr. 217. gr. almennra hegningarlaga með viðurlagaákvörðun 1. júní 2005. Með tilliti til sakaferils hans og þess hve alvarlegar hótanir hans voru, verður honum gert að sæta fangelsi í tvo mánuði, sem rétt er að skilorðsbinda eins og greinir í dómsorði.

Dóminn kveður upp E-kk-nf S-kk-nf dómstjóri.

Dómsorð:

Ákærði, G-kk-nf I-kk-nf I-kk-nf, sæti fangelsi í tvo mánuði, en fresta skal fullnustu refsingarinnar og hún falla niður að liðnum tveimur árum frá uppsögu þessa dóms, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

E-kk-nf S-kk-nf
S-27/2006

Mál þetta sem var dómtekið í dag, höfðaði sýslumaðurinn á Ísafirði 26. maí sl. með ákæru á hendur S-kk-þgf J-kk-þgf G-kk-þgf, [.....], Sundstræti 41, Ísafirði,

(Mál nr. 18-2006-1006)

„fyrir brot gegn lögum um eftirlit með skipum, með því að hafa mánudaginn 6. febrúar 2006, sem skipstjóri m/b P-kk-nf á Bakka, ÍS-505, sknr. 1170, 122,7 brúttórúmlesta fiskiskipi, siglt skipinu úr höfn frá Suðureyri í Súgandafirði óhaffæru þar sem haffæriskírteini skipsins var útrunnið en Landhelgisgæslan kom að skipinu þar sem það var að togveiðum í vestanverðum Reykjafjarðarál, staðsetning 66°33'N og 021°23'V.

Telst þetta varða við 6. gr., sbr. 2. mgr. 8. gr. og 233. gr. siglingalaga nr. 34/1985 og 1. mgr. 9. gr., sbr. 29. gr. laga um eftirlit með skipum nr. 47/2003.

Þess er krafist að ákærði verði dæmdur til refsingar.“

Ákærði sótti ekki þing, sem hann var boðaður til með fyrirkalli, þar sem þess er getið að fjarvist hans yrði metin svo að hann viðurkenndi að hafa framið þá háttsemi sem hann er ákærður fyrir og að málið yrði dæmt að honum fjarstöddum, sbr. 126. gr. laga nr. 19/1991 um meðferð opinberra mála. Með skírskotun til afstöðu ákærða sem hann hefur gefið til kynna með fjarveru sinni og efnis rannsóknargagna lögreglu, þykir sök ákærða nægilega sönnuð og varðar háttsemi hans við tilgreind lagaákvæði í ákærunni, sbr. einnig 1. tl. 17. gr. laga nr. 47/2003.

Sakaferill ákærða hefur ekki áhrif á ákvörðun refsingar hans fyrir framangreint brot, sem ákveðst 30.000 króna sekt til ríkissjóðs og komi fangelsi í tvo daga í stað sektarinnar, verði hún eigi greidd innan fjögurra vikna frá uppsögu þessa dóms að telja.

Dóm þennan kveður upp E-kk-nf S-kk-nf, dómstjóri.

Dómsorð:

Ákærði, S-kk-nf J-kk-nf G-kk-nf, greiði 30.000 krónur í sekt til ríkissjóðs innan fjögurra vikna frá uppsögu þessa dóms að telja, en sæti ella fangelsi í tvo daga.

E-kk-nf S-kk-nf
S-36/2006

Mál þetta sem var dómtekið 26. þ. m., höfðaði sýslumaðurinn á Ísafirði með ákæru 25. ágúst sl. á hendur R-kk-þgf F-kk-þgf H-kk-þgf, [.....], Seljalandsvegi 50, Ísafirði,

(Mál nr. 18-2006-)

„fyrir fíkniefnalagabrot, með því að hafa laugardaginn 18. febrúar 2006, haft í vörslum sínum 77,61 grömm af hassi sem ákærði kastaði úr bifreiðinni NL-296 þegar hann varð lögreglunnar var en lögreglumenn stöðvuðu för hennar við Ögurnes í Ísafjarðardjúpi en ákærði var farþegi í bifreiðinni.

Telst háttsemin varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001, og 2. gr. sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002, sbr. reglugerð 248/2002.

Þess er krafist að ákærði verði dæmdur til refsingar og jafnframt að hin haldlögðu fíkniefni skv. ákæru verði gerð upptæk, sbr. 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001.“

Ákærði hefur komið fyrir dóm og játað sök, en hafnaði boði ákæruvaldsins um að ljúka málinu með sektargreiðslu. Hann tekur fram að hann hafi kastað út um glugga bifreiðarinnar greindu hassi en hann hafi ekki verið eigandi þess. Hann kveðst hafa vitað að um fíkniefni hafi verið að ræða. Hann lýsir sínum þætti þannig að hann hafi farið með öðrum manni að sækja efni sem hann vissi að væru fíkniefni og kastað þeim út um glugga bifreiðarinnar þegar lögreglu bar að. Af hálfu ákæruvaldsins var þessi lýsing ákærða á atvikum ekki rengd og verður hún lögð til grundvallar, enda er hún í samræmi við efni rannsóknargagna lögreglu.

Háttsemi ákærða varðar við tilgreind refsiákvæði í ákæru. Ákærði sætti sekt fyrir fíkniefnabrot þann 3. janúar sl. og 40.000 króna sekt fyrir líkamsárás þann 17. maí sl. Ber að ákveða refsingu hans sem hegningarauka við síðargreindu sektina.

Með tilliti til þess hve ákærði er ungur að árum og málsatvika eins og þeim er lýst hér að ofan, þykir refsing hans hæfilega ákveðin 160.000 króna sekt til ríkissjóðs, sem ákærði skal greiða innan fjögurra vikna frá uppsögu þessa dóms að telja, en sæta ella fangelsi í 12 daga.

Gera ber hass upptækt eins og krafist er.

Dóminn kveður upp E-kk-nf S-kk-nf dómstjóri.

Dómsorð:

Ákærði, R-kk-nf F-kk-nf H-kk-nf, greiði 160.000 krónur í sekt til ríkissjóðs innan fjögurra vikna frá uppsögu þessa dóms að telja, en sæti ella fangelsi í 12 daga.

Upptæk eru 77,61 gramm af hassi.

E-kk-nf S-kk-nf
S-43/2006

Mál þetta sem var dómtekið í dag, höfðaði sýslumaðurinn á Ísafirði 25. ágúst sl. með ákæru á hendur A-kk-þgf Þ-kk-þgf S-kk-þgf, [.....], Hafraholti 36, Ísafirði,

„fyrir brot á lögum um eftirlit með skipum, með því að hafa miðvikudaginn 26. júlí 2006 sem skipstjóri á skemmtibátnum Heppinn ÍS- skipaskrárnúmer 6785, 5,9 brúttórúmlesta skemmtibát, lagt bátnum úr höfn í Ögri óhaffærum vegna þess að haffærnisskírteini hans var útrunnið, en landhelgisgæslan kom að bátnum þar sem hann var á siglingu norður af Kambsnesi í Ísafjarðardjúpi.

Telst þetta varða við 1. mgr. 9. gr., sbr. 1. tl. 17. gr. og 29. gr. laga um eftirlit með skipum nr. 35/1993, sbr. 207. gr. laga nr. 82/1998.

Þess er krafist að ákærði verði dæmdur til refsingar.“

Ákærði sótti ekki þing, sem hann var boðaður til með fyrirkalli, þar sem þess er getið að fjarvist hans yrði metin svo að hann viðurkenndi að hafa framið þá háttsemi sem hann er ákærður fyrir og að málið yrði dæmt að honum fjarstöddum, sbr. 126. gr. laga nr. 19/1991 um meðferð opinberra mála. Með skírskotun til afstöðu ákærða sem hann hefur gefið til kynna með fjarveru sinni og efnis rannsóknargagna lögreglu, þykir sök ákærða nægilega sönnuð. Háttsemi hans er í ákæru ranglega færð til ákvæða laga nr. 35/1993, sem voru felld úr gildi með lögum nr. 47/2003. Háttsemi ákærða varðar við 1. málslið 1. mgr. 9. gr., sbr. 1. tl. 17. gr. og 29. gr. laga nr. 47/2003. Þykir heimilt að dæma hann til refsingar samkvæmt þeim lögum, sbr. 1. mgr. 117. gr. laga nr. 19/1991.

Sakaferill ákærða hefur ekki áhrif á ákvörðun refsingar hans fyrir framangreint brot, sem ákveðst 30.000 króna sekt til ríkissjóðs og komi fangelsi í tvo daga í stað sektarinnar, verði hún eigi greidd innan fjögurra vikna frá uppsögu þessa dóms að telja.

Dóm þennan kveður upp E-kk-nf S-kk-nf, dómstjóri.

Dómsorð:

Ákærði, A-kk-nf Þ-kk-nf S-kk-nf, greiði 30.000 krónur í sekt til ríkissjóðs innan fjögurra vikna frá uppsögu þessa dóms að telja, en sæti ella fangelsi í tvo daga.

E-kk-nf S-kk-nf
S-53/2006

Mál þetta sem var dómtekið í dag höfðaði sýslumaðurinn á Ísafirði 3. október sl. með ákæru á hendur M-x-x A-x-x H-x-x T-x-x, f. 27. nóveber 1967, ríkisborgara Egyptalands,

I.

„fyrir brot á lögum um útlendinga, með því að hafa dvalið á Íslandi í atvinnuskyni án dvalarleyfis frá 18. september 2006 til 30. september 2006.

Telst þetta varða við 1. mgr. 8. gr., sbr. a. lið 1. mgr. 57. gr. laga nr. 96/2002.

II.

fyrir brot á lögum um atvinnuréttindi útlendinga, lögum um verslunaratvinnu og lögreglusamþykkt Ísafjarðarbæjar, með því að hafa föstudaginn 29. september 2006 og laugardaginn 30. september 2006, stundað á Ísafirði farandsölu án atvinnuleyfis og án leyfis lögreglustjóra.

Telst þetta varða við 3. mgr. 6. gr. og 1. mgr. 8. gr., sbr. a lið 1. mgr. 17. gr. laga nr. 97/2002 og 13. gr., sbr. 44. gr. lögreglusamþykktar Ísafjarðarbæjar nr. 509/2002, sbr. 7. gr., sbr. 3. mgr. 24. gr. laga nr. 28/1998.

Þess er krafist að ákærði verði dæmdur til refsingar og upptöku á ólögmætum ávinningi að fjárhæð 19.400.-, sbr. 69. gr. almennra hegningarlaga.“

Ákærði sótti ekki þing, sem hann var boðaður til með fyrirkalli, þar sem þess er getið að fjarvist hans yrði metin svo að hann viðurkenndi að hafa framið þá háttsemi sem hann er ákærður fyrir og að málið yrði dæmt að honum fjarstöddum, sbr. 126. gr. laga nr. 19/1991 um meðferð opinberra mála. Með skírskotun til afstöðu ákærða sem hann hefur gefið til kynna með fjarveru sinni og efnis rannsóknargagna lögreglu, þykir sök ákærða nægilega sönnuð og varðar háttsemi hans við tilgreind lagaákvæði í ákærunni.

Refsing ákærða, sem ekki hefur sætt refsingum, ákveðst 120.000 króna sekt til ríkissjóðs, sem ákærði skal greiða innan fjögurra vikna frá uppsögu þessa dóms að telja, en sæta ella fangelsi í 10 daga.

Gera ber upptækan ávinning af óleyflegri farandsölu eins og krafist er.

Dóm þennan kveður upp E-kk-nf S-kk-nf, dómstjóri.

Dómsorð:

Ákærði, M-x-x A-x-x H-x-x T-x-x, greiði 120.000 krónur í sekt til ríkissjóðs innan fjögurra vikna frá uppsögu þessa dóms að telja, en sæti ella fangelsi í 10 daga.

Upptækar eru 19.400 krónur.

E-kk-nf S-kk-nf
S-58/2006

Mál þetta, sem dómtekið var fyrr í dag, höfðaði sýslumaðurinn í Bolungarvík með ákæru 21. nóvember 2006 á hendur ákærðu, S-kk-þgf G-kk-þgf, kt. [---], Kristnibraut 51 í Reykjavík og Æ-kk-þgf E-kk-þgf J-kk-þgf, kt. [---], Heiðarbrún 1, Bolungarvík;

„fyrir innbrot og þjófnað með því að hafa aðfaranótt laugardagsins 10. júní 2006 farið inn í veitingahúsið Víkurbæ, Aðalstræti 24, Bolungarvík og tekið þaðan 24 500 ml dósir af áfengum bjór af gerðinni Egils Gull og 24 flöskur af gosblönduðu áfengi af gerðinni Smirnoff Ice, samtals að áætluðu verðmæti kr. 12.096,-.

Telst þetta varða við 244. gr. almennra hegningarlaga nr. 19/1940.

Þess er krafist að ákærðu verði dæmdir til refsingar.“

I.

Fyrirköll í máli þessu voru gefin út 6. desember 2006 og birt fyrir ákærðu 15. og 18. sama mánaðar. Við þingfestingu málsins fyrr í dag sóttu ákærðu ekki þing og var málið þá dómtekið að kröfu sækjanda með vísan til 1. mgr. 126. gr. laga nr. 19/1991.

Með vísan til áðurgreindrar lagagreinar þykir mega jafna útivist ákærðu til játningar þeirra, enda fer sú niðurstaða ekki í bága við gögn málsins. Brot ákærðu telst því nægjanlega sannað og varðar það við tilgreint lagaákvæði í ákæruskjali.

II.

Við ákvörðun refsingar ákærðu þykir mega líta til þess að samkvæmt vottorði sakaskrár ríkisins hefur hvorugur þeirra áður sætt refsingum. Í rannsóknargögnum málsins kemur fram að verðmæti andlags þjófnaðarbrots ákærðu var um það bil 12.000 krónur. Að því athuguðu, og með heimild í 1. mgr. 256. gr. almennra hegningarlaga nr. 19/1940, þykir refsing hvors ákærðu um sig hæfilega ákveðin 20.000 króna sekt til ríkissjóðs og komi tveggja daga fangelsi í stað sektarinnar verði hún eigi greidd innan fjögurra vikna frá uppkvaðningu dómsins.

Engan sakarkostnað leiddi af rannsókn og rekstri málsins.

Dóm þennan kveður upp K-kk-nf H-kk-nf, settur héraðsdómari.

D Ó M S O R Ð:

Ákærði S-kk-nf G-kk-nf greiði 20.000 króna sekt til ríkissjóðs og komi tveggja daga fangelsi í stað sektarinnar verði hún ekki greidd innan fjögurra vikna frá uppkvaðningu dómsins.

Ákærði Æ-kk-nf Ö-kk-nf J-kk-nf greiði 20.000 króna sekt til ríkissjóðs og komi tveggja daga fangelsi í stað sektarinnar verði hún ekki greidd innan fjögurra vikna frá uppkvaðningu dómsins.

K-kk-nf H-kk-nf
S-59/2006

Mál þetta, sem dómtekið var 6. desember sl., höfðaði sýslumaðurinn í Bolungarvík með ákæru 21. nóvember 2006 á hendur ákærða, S-kk-þgf R-kk-þgf S-kk-þgf, kt. ........, Hjallavegi 21, Ísafirði;

„fyrir líkamsárás með því að hafa aðfaranótt laugardagsins 26. nóvember 2005 utan við Aðalstræti 9, Bolungarvík, þar sem haldinn var dansleikur, kýlt Ó-kk-þf Á-kk-þf A-kk-þf, kt. ...., með krepptum hnefa í andlitið og skömmu síðar skallað hann í andlitið þannig að hann hlaut glóðarauga hægra megin, blóðnasir og bólgið nef.

Telst þessi háttsemi varða við 1. mgr. 217. gr. almennra hegningarlaga nr. 19/1940, sbr. 10. gr. laga nr. 20/1981.

Þess er krafist að ákærði verði dæmdur til refsingar.“

I.

Ákærði kom fyrir dóm 6. desember sl. og viðurkenndi brot sitt eins og því er lýst í ákæru. Játning ákærða er í samræmi við gögn málsins. Brot hans telst því sannað og varðar það við tilgreint lagaákvæði í ákæru. Að þessu virtu þykja vera efni til að leggja dóm á málið á grundvelli 125. gr. laga nr. 19/1991.

II.

Samkvæmt vottorði sakaskrár ríkisins gekkst ákærði 13. febrúar 2006 undir sektargerð lögreglustjóra vegna fíkniefnabrots. Þá var hann 8. september sl. dæmdur í fangelsi í einn mánuð og til greiðslu 60.000 króna sektar fyrir líkamsárás og umferðarlagabrot. Var fullnustu fangelsisrefsingarinnar frestað skilorðsbundið í tvö ár.

Brot það sem ákærði hefur nú verið sakfelldur fyrir framdi hann áður en hann gekkst undir framangreinda sektargerð og jafnframt fyrir uppsögu dómsins frá 8. september sl. Samkvæmt ákvæði 60. gr. almennra hegningarlaga nr. 19/1940 ber að taka skilorðshluta þess dóms upp og dæma bæði málin í einu lagi að teknu tilliti til 78. gr. laganna.

Við ákvörðun refsingar verður að líta til þess að ákærði hefur áður verið sakfelldur fyrir ofbeldisbrot. Hins vegar þykir mega virða honum til nokkurra málsbóta að hann játaði brot sitt fyrir dómi. Samkvæmt þessu og að öðru framangreindu virtu þykir refsing ákærða vegna beggja málanna hæfilega ákveðin tveggja mánaða fangelsi. Eftir atvikum og þar sem ekki er um skilorðsrof að ræða þykir með heimild í 57. gr. almennra hegningarlaga nr. 19/1940 mega fresta fullnustu refsingar ákærða og skal hún falla niður að liðnum þremur árum frá uppkvaðningu dóms þessa að telja haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Af gögnum málsins verður ekki séð að sakarkostnaður hafi fallið til við rannsókn og rekstur málsins.

Dóm þennan kveður upp K-kk-nf H-kk-nf, settur héraðsdómari.

D Ó M S O R Ð:

Ákærði, S-kk-nf R-kk-nf S-kk-nf, sæti fangelsi í tvo mánuði en fresta skal fullnustu refsingarinnar og skal hún falla niður að liðnum þremur árum frá uppkvaðningu dóms þessa að telja haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

K-kk-nf H-kk-nf
S-6/2006

Mál þetta sem var dómtekið í dag höfðaði sýslumaðurinn á Ísafirði 2. mars sl. með ákæru á hendur G-kk-þgf S-kk-þgf H-kk-þgf f. ....,

„fyrir þjófnað, með því að hafa að morgni laugardagsins 29. október 2005, í auðgunarskyni brotist inn í söluturninn Krílið, Sindragötu 6, Ísafiriði, og stolið þaðan 5 pökkum af sígarettum og 30 tyggjópökkum, samtals að söluandvirði kr. 4.050.

Telst þetta varða við 1. mgr. 244. gr. almennra hegningarlaga nr. 19/1941.

Þess er krafist að ákærði verði dæmdur til refsingar.

Í málinu gerir Vátryggingafélag Íslands hf., kt. ...., kröfu um að ákærði verði dæmdur til greiðslu bóta að fjárhæð kr. 69.779, ásamt vöxtum samkvæmt 8. gr. laga um vexti og verðtryggingu nr. 28/2001 frá 29. október 2005, en síðan dráttarvöxtum samkvæmt 1. mgr. 6. gr., sbr. 9. gr. sömu laga að liðnum mánuði frá birtingu kröfunnar til greiðsludags.“

Ákærði játar sök. Með játningu hans, sem er í samræmi við gögn málsins, telst sök hans nægilega sönnuð og varðar háttsemi hans við tilgreint ákvæði almennra hegningarlaga í ákæru.

Ákærði hefur ekki sætt refsingum. Refsing hans ákveðst fangelsi í einn mánuð, sem rétt er að skilorðsbinda eins og nánar greinir í dómsorði.

Ákærði lýsti því yfir að hann viðurkenndi bótakröfu sem rakin er í ákæru og verður hann dæmdur til greiðslu hennar eins og nánar greinir í dómsorði.

Dóm þennar kveður upp E-kk-nf S-kk-nf dómstjóri.

Dómsorð:

Ákærði, G-kk-nf S-kk-nf H-kk-nf, sæti fangelsi í einn mánuð en fresta skal fullnustu refsingarinnar og hún falla niður að liðnum tveimur árum frá uppsögu þessa dóms að telja, haldi ákærði almennt skilorð 57. gr. almennra hegningarlaga nr. 19/1940.

Ákærði greiði Vátryggingafélagi Íslands hf. 69.779 krónur ásamt vöxtum samkvæmt 8. gr. laga um vexti og verðtryggingu nr. 38/2001 frá 29. október 2005, en dráttarvöxtum samkvæmt 1. mgr. 6. gr., sbr. 9. gr. sömu laga frá 12. febrúar 2006 til greiðsludags.

E-kk-nf S-kk-nf
S-7/2006

Mál þetta sem var dómtekið í dag höfðaði sýslumaðurinn á Ísafirði 2. mars sl. með ákæru á hendur S-kvk-þgf B-kvk-þgf Þ-kvk-þgf, kt. ,

(Mál nr. 18-2005-3094)

„fyrir fíkniefnalagabrot, með því að hafa aðfaranótt þriðjudagsins 29. nóvember 2005, haft í vörslum sínum 18,06 grömm af hassi sem ákærða kastaði úr bifreiðinni NP-472 þegar hún varð lögreglunnar vör en lögreglumenn stöðvuðu för hennar við Skeiði á Skutulsfjarðarbraut en ákærða var farþegi í bifreiðinni.

Telst háttsemin varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001, og 2. gr. sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002, sbr. reglugerð 248/2002.

Þess er krafist að ákærða verði dæmd til refsingar og jafnframt að hin haldlögðu fíkniefni skv. ákæru verði gerð upptæk, sbr. 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001.“

Ákærða sótti ekki þing, sem hún var boðuð til með fyrirkalli, þar sem þess er getið að fjarvist hennar yrði metin svo að hún viðurkenndi að hafa framið þá háttsemi sem hún er ákærð fyrir og að málið yrði dæmt að henni fjarstaddru, sbr. 126. gr. laga nr. 19/1991 um meðferð opinberra mála. Með skírskotun til afstöðu ákærðu sem hún hefur gefið til kynna með fjarveru sinni og efnis rannsóknargagna lögreglu, þykir sök ákærðu nægilega sönnuð og varðar háttsemi hennar við tilgreind refsiákvæði í ákærunni.

Sakaferill ákærðu þykir ekki hafa áhrif á ákvörðun refsingar hennar, sem ákveðst 82.000 króna sekt til ríkissjóðs, sem ákærða skal greiða innan fjögurra vikna frá birtingu þessa dóms að telja, en sæta ella fangelsi í sex daga.

Gera ber framangreint hass upptækt.

Dóm þennan kveður upp E-kk-nf S-kk-nf dómstjóri.

Dómsorð:

Ákærða, S-kvk-nf B-kvk-nf Þ-kvk-nf, greiði 82.000 krónur í sekt til ríkissjóðs innan fjögurra vikna frá birtingu þessa dóms að telja, en sæti ella fangelsi í sex daga.

Upptæk eru 18,06 grömm af hassi.

E-kk-nf S-kk-nf